

Atsauce: C.N.394.2020.TREATIES-XVIII.10.g (depozitāra paziņojums)

ROMAS STARPTAUTISKĀS KRIMINĀLTIESAS 1998. GADA 17. JŪLIJA STATŪTI

GROZĪJUMI ROMAS STARPTAUTISKĀS KRIMINĀTIESAS STATŪTU 8. PANTĀ (BADA APZINĀTA PIELIETOŠANA PRET CIVILIEDZĪVOTĀJIEM)

HĀGĀ, 2019. GADA 6. DECEMBRĪ

8. PANTA GROZĪJUMU PIEŅEMŠANA

Apvienoto Nāciju Organizācijas ģenerālsekretārs, pildot savus depozitāra pienākumus, paziņo:

2019. gada 6. decembrī Romas Starptautiskās krimināltiesas statūtu Dalībvalstu Asamblejas 9. plenārsēdē Puses saskaņā ar Romas Starptautiskās krimināltiesas statūtu 121. panta 1. un 2. punktu ar Rezolūciju ICC-ASP/18/Res.5 pieņēma grozījumus Romas statūtu 8. pantā, lai tajā iestarpinātu jaunu 2. punkta e) apakšpunkta xix) daļu par apzinātu bada pielietošanu pret civiliedzīvotājiem kā karadarbības metodi, atņemot viņiem lietas, kas nepieciešamas izdzīvošanai, ieskaitot tīšu plānotās palīdzības piegādes kavēšanu.

Saskaņā ar 121. panta 5. punktu “Jebkurš grozījums šo Statūtu 5., 6., 7. un 8. pantā stājas spēkā tām Dalībvalstīm, kuras ir pieņēmušas grozījumu vienu gadu pēc to ratifikācijas vai pieņemšanas instrumentu iesniegšanas”.

Pielikumā ir pievienota grozījumu teksta kopija angļu, arābu, franču, krievu, ķīniešu un spāņu valodā.

2020. gada 15. septembrī



## PIELIKUMS

**Grozījumi, kas iestarpināmi kā Romas statūtu 8. panta 2. punkta e) apakšpunkta xix) daļa**

Bada apzināta pielietošana pret civiliedzīvotājiem kā karadarbības metode, atņemot viņiem lietas, kas nepieciešamas izdzīvošanai, ieskaitot tīšu plānotās palīdzības piegādes kavēšanu.